**Valsts policijas Rīgas reģiona pārvaldes Kārtības policijas pārvaldes Nepilngadīgo lietu nodaļa**

**izsludina konkursu**

**"Sargā sevi, mēs sargāsim tevi!**

Šajā pārbaudījumu pilnajā laikā, kad Latvijā izsludināta ārkārtas situācija un kopīgiem spēkiem paliekot mājās cenšamies uzveikt vīrusa Covid-19 izplatību, aicinam sarosīties pirmsskolas un sākumsskolas vecuma bērnus (vecumā no 3 līdz 12 gadiem) un piedalīties labestīgas idejas realizācijā, lai iepriecinātu visus, kas ikdienā pašaizliecīgi pilda savus darba pienākumus gādājot par ikviena drošību un veselību. Arī policija ik dienas dodas uz izsaukumiem un patrulē ielās, lai iespējami ierobežotu cilvēku bezatbildīgo rīcību un pasargātu ikvienu no mums. Tāpēc aicinām sarūpēt radošu „sveicienu” tiem, kas ik rītu vai vakaru dodas darba gaitās, tādējādi apliecinot, ka Jūsu ģiemene ievēro valstī noteiktos ierobežojumus un sargājot sevi palīdz mums cīņā ar Covid-19!

**Konkursa nolikums**

**1**.**Konkursa mērķis:**

Konkursa mērķis ir aktualizēt pašizolācijas nozīmīgumu un vērst uzmanību uz valstī izsludinātajiem piesardzības pasākumiem Covid-19 izplatības mazināšanai. Dalība konkursā spēs dažādot bērnu brīvā laika pavadīšanas aktivitātes situācijā, kad ikdiena tiek pavadīta mājas apstākļos, dodot iespēju radoši izpausties un kopīgi ar vecākiem izveidot vienotu „sveicienu” operatīvo dienestu darbiniekiem, kuri ārkārtas situācijā turpina rūpēties par mūsu drošību un veselību.

**2.Konkursa uzdevums:**

2.1. Bērni vecumā no 3 līdz 12 gadiem tiek aicināti uz papīra lapas vai cita pašu izvēlēta materiāla izveidot katra ģimenes locekļa plaukstas kontūru ar izvērstiem pirkstiem, kuru pēc tam izkrāsot un kopā ar vecākiem izgriezt.

2.2. Lai Jūsu ģimenes „sveicienu” un sirsnīgo atbalstu varētu novērtēt operatīvo dienestu darbinieki, aicinam izgatavotās plaukstu kontūras kopā ar vecākiem ielīmet savas mājsaimniecības logā, lai tās visu pašizolācijas noteikto laiku simbolizē Jūsu ģimenes vienoto nostāju un cieņu pret valstī noteiktajiem ierobežojumiem, kas ir galvenais līdzeklis cīņā ar Covid-19.

**3.Konkursa rīkotāji:**

Valsts policijas Rīgas reģiona pārvaldes Kārtības policijas pārvaldes Nepilngadīgo lietu nodaļa.

**4. Darbu iesniegšana**

4.1. Konkursa dalībniekam vai kādam no viņa ģimenes locekļiem jāsagatavo 2 atsevišķi fotoattēli:

4.1.1. Fotoattēls Nr.1, kurā izgatavotās plaukstu kontūras būtu iemūžinātas tā, lai varētu novērtēt konkursa dalībnieka radošumu jeb to kā tās ir noformētas;

* + 1. Fotoattēls Nr.2, kurā redzams kā plaukstas izvietototas logā.
	1. Fotoattēlus iesniedz organizētājam no 2020. gada 16. aprīļa līdz 2020. gada 22.maijam kā e-pasta sūtījumu uz organizētāja e-pastu: nln@riga.vp.gov.lv .
	2. Iesniedzot darbu, dalībnieka pārstāvis e-pasta tekstā norāda savu un konkursa dalībnieka vārdu, uzvārdu un kā arī norādi “Sargā sevi, mēs sargāsim tevi!”.
	3. Dalībnieks nodrošina, lai viņa darbs būtu oriģināls, lai tajā netiktu izmantoti citu autoru darbi un lai tas neaizskartu nevienas citas personas autortiesības vai blakustiesības. Ja darbā tiek attēlotas citas personas, tad dalībnieks nodrošina, lai tās būtu piekritušas darba izmantošanai šajā nolikumā.

**5.Vērtēšana:**

* 1. . Konkursam iesūtītos darbus vērtēs Valsts policijas Rīgas reģiona pārvaldes Kārtības policijas pārvaldes Nepilngadīgo lietu nodaļas izveidota komisija.
	2. . Izlozes kārtībā no visiem konkursam iesūtītajiem pieteikumiem tiks noteikti 5 balvu ieguvēji.
	3. . Atsevišķi tiks noteikti divi īpašās Vasts policijas tēla runča “Rūda” un bebra “Bruno” simpātiju balvas ieguvēji.

**6.Balvas:**

Balvas nodrošina Valsts policija.

**7.Apbalvošana:**

Uzvarētāji tiks noteikti 29. maijā un Valsts policijas Rīgas reģiona pārvaldes Kārtības policijas pārvaldes Nepilngadīgo lietu nodaļas darbinieki ar viņiem sazināsies personīgi (e-pastā).

**8.** **Citi noteikumi**

Iesūtot savu pieteikumu konkursam Jūs piekrītat, ka Valsts policija Jūsu darbu var publiskot savos sociālo tīklu kontos.